OpenLLM-France/wikimedia huggingface dataset:
# Mermoz (Tolosa Okzitaniako metroa)

A linea (Tolosako metroa) :
Mermoz Tolosa Okzitaniako metroaren geltokia da, Tolosa Okzitania udalerrian kokatuta dagoena, rue Jean-Mermoz eta rue Henri-Desbals artean hain zuzen.
Geltokia 1993ko ekainaren 26an ireki zen, Tolosa Okzitaniako metroaren linearen inaugurazioarekin, Bassa-Comba eta Belmont geltokien artean.

## Sarbideak

* Rue Jean-Mermoz

## Historia

1993ko ekainaren 26an ireki zen Mermoz geltokia, Belmont eta Bassa-Comba arteko lineako gainerako geltokiekin batera.
Geltokiak lanak izan ditu 2017-2019 urteen artean, lineako arraunak bikoizteko proiektuaren baitan, 26-52 metro artean. Lan horiek jada existitzen diren kaien antolamenduan oinarritu dira, oraindik ustiatu gabe baitaude.

## Geltokia

* Alboko nasa, jaitsiera eskuinetik
* ←    Bagatèla eta Bassa-Combaraino
* Font l'Estanh eta Balmar-Gramonteraino →
* Alboko nasa, jaitsiera eskuinetik

## Konexioak
### Hiriko busa

Geltokia 13 linearekin konekta da.

## Irudiak

* Geltokiko sarrera
* Bassa-Combarainoko nasa
* Tornuak
* Tornuak

## Erreferentziak

* ↑ (Frantsesez) «Accueil» www.midimobilites.fr (Noiz kontsultatua: 2020-08-08).
* ↑ "4p A4 bikoitz Ligne A_planche.pdf", goialdean gouv.fr (2018ko uztailaren 3an kontsultatua)

## Ikus, gainera

* Tolosa Okzitaniako metroa
* A linea (Tolosa Okzitaniako metroa)

## Kanpo estekak

* Tisséo web gune ofiziala
* Datuak: Q3306584
* Multimedia: Mermoz (Toulouse metro) / Q3306584
# Mernel

Mernel (bretainieraz Merenell) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q196470
* Multimedia: Mernel / Q196470
# Mero beltz

Mero beltza (Polyprion americanus) arrain pertziformeen espezie bat da, ekialdeko eta mendebaldeko Ozeano Atlantikoan, mendebaldeko Indiako ozeanoan eta hego-mendebaldeko Ozeano Barean bizi dena. 40 eta 600 m. arteko sakoneran, normalean leize eta hondoraturiko ontzietan bizi dira. Jateko onak dira.

## Erreferentziak

* ↑ (Ingelesez) Froese, Rainer & Pauly, Daniel ed. (2006), «Polyprion americanus», FishBase webgunean. Bertsioaren data: 2006(e)ko apirila.
* ↑ (Ingelesez) Polyprion americanus. Integrated Taxonomic Information System.

## Kanpo estekak

* Datuak: Q235822
* Multimedia: Polyprion americanus / Q235822
# María Sagrario Ochoa Medina

María Sagrario Ochoa Medina (Iruñea, 1930) 60ko hamarkadako nafar idazle eta olerkaria da.

## Biografia

Irakasle-ikasketak eta Marrazketa eta Pintura ikasketak hasi zituen Iruñean, eta gero Madrilera joan zen Arte Ederretako prestakuntza osatzeko San Fernando auzoko akademia batean. Iruñera itzuli zenean, Arte Aplikatuetako prestakuntza egin zuen. Pinturarekiko zaletasuna eta poesiarekiko grina uztartu zituen. Hala, El Pensamiento Navarron eta Club Taurinon argitaratzen ditu lehen argitalpenak. Pregón aldizkariaren ohiko kolaboratzaileetako bat izango da. Bertan, proposamen xume batekin hasi zen, Faustino Corella editoreak gogorarazten duen bezala: “bera, bere idazkiak eskaintzeko prest dauden beste hainbat bezala, bere poesiako primiziak gordetzen zituen karpetarekin aurkeztu zitzaidan lehenengo egunean”. 1940tik 1960ra bitartean, 34 konposizio argitaratu zituen, horrela jardun gehieneko bigarren emakume olerkari izatera iritsi zelarik, Pilar de Cuadraren atzetik. Gerora, aldizkariak, bere lan gehiago argitaratu ditu.

## Lanak

1974an, Gómez argitaletxeak bere lehen poema-liburua argitaratu zuen, Brote de silencios, Faustino Corella poetaren hitzaurrearekin. Poetisak lagunei eta senideei, batez ere gurasoei, eskainitako konposizioak biltzen ditu.
1989an Ahora-Orain. Poetas Solidarios, Nafarroako Gurutze Gorriaren “Anima” zentroak sustatutako aldizkaria, interes literarioak dituzten adineko pertsonak animatzeko asmoz sortua.
1998an, Medialuna argitaletxeak bere bigarren poema-liburua, Huellas en el barro, argitaratu zuen. Lan horren irakurketan, adiskidetasunaz, maitasunaz, sufrimenduaz, fedeaz eta autoreak gizakiarengan berezkoa eta noble gisa ikusten duen guztiaz gogoeta egitera gonbidatzen da.
Azkenik, 2001ean, Rosas de mi fantasía izeneko azken poema-liburua argitaratu zuen, argitaletxe berarekin. Idazleak hainbat narrazio poetiko biltzen ditu gaztetxoenentzat.

## Sariak eta aintzatespenak

* 2008an, Foru Komunitateko 65 urtetik gorakoentzat, Nafarroako Mendekotasun Agentziak, Fitero eta Serongo bainuetxeekin eta Nafarroako Kutxa Fundazioarekin elkarlanean, sustatu zuen “Letrak eta Ura” II. Literartu Lehiaketan saritutako idazlea izan zen poesia-modalitatean, .

## Erreferentziak

* ↑ TK (Iruñea) 29: 199-200. ISSN 1136-7679..
* 1 2 3 «Egilearen liburu guztiakOchoa Medina Maria Sagrario» www.todostuslibros.com (Noiz kontsultatua: 2024-01-12).
* ↑ (Gaztelaniaz) Actual, Pamplona. (2015-06-05). «Presentado el nº 41 la revista literaria de Cruz Roja Navarra “Ahora-Orain: Poetas solidarios”» Pamplona Actual (Noiz kontsultatua: 2024-01-12).

## Kanpo estekak

* Datuak: Q79840451
# María San Juan

María San Juan (Gijon, Asturias, 1963) asturiar kazetaria eta telebista aurkezlea da.

## Ibilbide profesionala

Kazetaritzan lizentziatua da, eta ibilbide profesionala RTVEn egin du beti. Bere jarduera profesionala, hala ere, SER kateko Radio Minuton hasi zen, Gijonen, Radiocadena Española irratian oposizioa atera zuen arte.
1988ko apirileandebuta egin zuen telebistan Luis de Benitorekin batera Telediario informatiboaren bigarren edizioaren aurkezpenean. Clara Isabel Franciak proposatu zuen bere izena albistegi horren aurkezle gisa. Urtebete geroago, eta beti Informazio Zerbitzuei atxikita, Andrés Aberasturik aurkeztutako 48 horas saiora pasatu zen. 1989an, Manuel Almendrosekin batera, Sábado Revista (1989-1990) magazinaren gidaritzaren ardura hartu zuen, eta Secundino Gonzálezekin batera, Cada mañana (1991-1992) informazio-magazina.
1992ko urritik 2007ra La aventura del saber zientzia- eta kultura-dibulgazioko saioa aurkeztu zuen La 2 katean. Hamabost urte inguru igaro ondoren, eta informazio-guneak alde batera utzita, Espainian telebista-saio batean etenik gabe denbora gehien eman duen aurkezleetako bat izan zen. Gero, La 1 katean Cine de barrio programaren erredaktorea izan zen, eta 2008 eta 2009 artean Agrosfera programa aurkeztu zuen, lehen sektoreko informazioari buruzkoa, TVEko La 2n.
Orduz geroztik, RTVEko informazio jarraituko 24 horas katean albistegiak aurkezten ditu. 2019 eta 2021 artean, Latinoamerica en 24 horas (2019-2020) edo El mundo en 24 horas (2019-2021) bezalako espazioak, nazioarteko informazioan espezializatutako 30 minutuko asteroko espazioak, TVEko korrespontsaliekin eta TVEko Albistegien Nazioarteko Arloarekin batera prestatua.

## Erreferentziak

* ↑ Cincuentopía. (2018-08-16). «En Cincuentopía nos suena la cara de... María San Juan» Comunidad Cincuentopía.
* ↑ «RTVE - SALA DE PRENSA» www.rtve.es.
* ↑ País, El. (1988-04-15). Una gijonesa de 25 años presentará 'Telediario 2' con Luis de Beníto. ISSN 1134-6582..
* ↑ Contreras, José Miguel. (1988-05-03). TVE cierra temporalmente la renovación de los telediarios con una nueva locutora. ISSN 1134-6582..
* ↑ País, El. (1991-05-26). Comienza en TVE-1 el programa 'Cada mañana', de Secundino González. ISSN 1134-6582..
* ↑ (Gaztelaniaz) La aventura del Saber: María San Juan y Manuel Espín | RTVE Play. 2017-10-11 (Noiz kontsultatua: 2024-06-20).
* ↑ «María San Juan: «TVE es como mi madre, no podría sacarle defectos»» Diario Sur 2008-11-02.
* ↑ Latinoamérica en 24 horas - 12/03/20 - RTVE.es. 2020-03-13.
* ↑ El mundo en 24 horas - 14/05/21. 2021-05-15.

## Kanpo estekak

* Datuak: Q6004554
# María Ruiz de Gauna

María Ruiz de Gauna (Gasteiz, XV. mendea) Pedro Sánchez de Bilbao medikuarekin ezkondu zen, Teresa Sánchez de Bilbao, Juan Sánchez de Bilbao merkatariaren eta Pedro Sánchez de Bilbaoren ("el reconciliado" ezizenarekin ezaguna) ama. Sokaren Etxean bizi izan zen.

## Biografia

María Ruiz de Gauna Pedro Sánchez de Bilbaorekin ezkondu eta Teresa Sánchez de Bilbao (Teresa "la degollada" ezizenarekin ezaguna) alaba izan zuten. Konbenintziazko ezkontza izan ze, María katoliko zaharra baitzen eta Pedro judu konbertsoen familiakoa. Alabaren senarrak, Juan Martínez de Buendía, lepoa moztu zion Teresari eta bikorearen alabak, María eta Sancha, María Ruiz de Gaunaren eta bere semearen tutelapean geratu ziren. Juan Martínez de Buendía heriotz zigorrera kondenatu bazuten ere ihes egin eta Elisabet I. Katolikoaren barkamenaren eske joan zen, eta honek bizia barkatu zion armadan parte-hartzearen truke, turkoen aurka. Juanek gizon bat ordaindu zuen bere izenean enbarkatzeko, eta hiru urteetara Gasteizen agertu zen berriro ere. María Ruiz de Gauna armadan erroldatzearen eta barkuratzearen gezurra demostratu eta errege-erregina katolikoengana jo zuen. Isabel Iak, María Ruiz de Gaunaren eskaria onartu eta 1483ko abenduaren 24ean Juan Martínez de Buendíaren heriotz zigorra bete zuen.

## Erreferentziak

* ↑ (Gaztelaniaz) «Vitoria, a finales del siglo XV» El País 2005-05-26 ISSN 1134-6582. (Noiz kontsultatua: 2022-02-05).
* ↑ (Gaztelaniaz) «La estirpe de la casa del cordon» EITB Radio Televisión Pública Vasca 2020-04-07 (Noiz kontsultatua: 2022-02-05).
* ↑ (Gaztelaniaz) Las mujeres en Vitoria-Gasteiz a lo largo de los siglos. Recorridos y biografías. Ayuntamiento de Vitoria-Gasteiz, 183-184 or. ISBN 84-95577-20-8..

## Bibliografia

* Manzanos Arreal, Paloma eta Vives Casas, Francisca (2001). Las mujeres en Vitoria-Gasteiz a lo largo de los siglos Recorridos y biografías. Ayuntamiento de Vitoria-Gasteiz.

## Ikus, gainera

* Sokaren Etxea

## Kanpo estekak

* Datuak: Q110819074
# María San Gil

María San Gil Noain (Donostia, Gipuzkoa, 1965eko urtarrilaren 15a -) euskal herritar politikari ohia da.

## Biografia

Filologia Bibliko Hirueledunean lizentziaduna da. Gregorio Ordóñez Partido Popularreko Donostiako zinegotziaren laguntzaile bezala hasi zen politikan, Donostiako Udalean. ETAk 1995ean Gregorio Ordoñez hil zuenean, Alderdi Popularreko kide egin zen, eta urte horretan bertan zinegotzi hautatu zuten Donostiako Udalean. Euskadiko Alderdi Popularraren buruzagia izan zen 2008rarte. 2005eko Eusko Legebiltzarrerako hauteskundeetan, lehendakari-hautagai bezala aurkeztu zen, 3. postuan geratuz. Eusko legebiltzarkide ere izan da.
1999an, Alderdi Popularreko Zuzendaritza Batzorde Nazionalean sartu zen, eta hilabete geroago bere burua aurkeztu zuen alkategai bezala Donostiako udal hauteskundeetan. 2000. urtean, Gipuzkoako Alderdi Popularraren X. Kongresuan, lehendakari hautatu zuten, Ricardo Huesoren ordez. 2003ko udal hauteskundeetan, Alderdiaren zerrendaburua izan zen Donostiako alkatetzerako hauteskundeetan. 2004ko uztailean, hurrengo urteko lehendakaritzarako hauteskundeetarako hautagai izendatu zutelarik, uko egin zion zinegotzi karguari. Lau hilabete geroago, Euskadiko Alderdi Popularreko lehendakari hautatu zuten.
2007ko apirilean, bular-minbizia zela-eta, politikan behin-behineko geldiunea ekin zuen. 2008ko maiatzean, Alderdiaren barruan egiten ari zen Kongresuko ponentzian parte ez-hartzea erabaki zuen desadostasunak zirela eta. 2008ko maiatzaren 21ean, Mariano Rajoyrekin bildu ondoren Euskadiko Alderdi Popularraren buruzagitza eta Eusko Legebiltzarra utziko zituela iragarri zuen. Azkeneko hau 2008ko irailaren 22an egin zuen. Bere ordez Manuel Mitxelena sartu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Maria Sangilek utzi dio Legebiltzarkide izateari (Berria)
* Datuak: Q3752485
* Multimedia: María San Gil / Q3752485
# María Sagrario Gindulain

María Sagrario Gindulain Gerendiain (Azkoien, 1959ko azaroaren 2a) nafar politikaria da. Lanbidez merkataritza-agentea, jaioterriko alkatea izan zen. UPN-PPren zerrendetan Espainiako diputatua izan zen Santiago Cervera ordezkatuz.
# Marokoko futbol selekzio nazionala

Marokoko futbol selekzio nazionala herrialde hartako ordezkaria da. Etxeko partidak Stade Adrar zelaian jokatzen ditu, Agadir hirian.
Afrikako selekzio bakarra da Munduko Txapelketa batean finalerdietara iristen.

## Palmaresa
### Munduko Futbol Txapelketa

* Final hamaseirenak 1986an.
* Finalerdiak 2022an.

### Afrikako Nazioen Kopa

* Txapelduna (1): 1976.
* Txapeldunordea: 2004.
* Hirugarren postua: 1980.
* Laugarren postua: 1986 eta 1988.

### Arabiar Nazioen Kopa

* Txapelduna (1): 2012.

## Ibilbidea

| Urtea | Munduko Txapelketa |
| 1930- 1966 | ez zen sailkatu |
| 1970 | 14.a |
| 1974- 1982 | ez zen sailkatu |
| 1986 | 11.a |
| 1990 | ez zen sailkatu |
| 1994 | 23.a |
| 1998 | 18.a |
| 2002- 2014 | ez zen sailkatu |
| 2018 | 27.a |
| 2022 | |

## Uniformea

* 2010 ||
* 2014 ||
* 2018 ||
* 2022 ||

## Jokalari aipagarrienak

2022ko abenduaren 14an eguneratua.
| Parte hartzeak JokalariaParte hartzeakUrteak 1Noureddine Naybet1151990-2006 2Ahmed Faras941965-1979 3Youssef Safri791999–2009 4Houssine Kharja782003-2015 Ezzaki Badou781979–1992 6Abdelmajid Dolmy761973–1988 7Youssef Chippo731996–2006 Mohamed Hazzaz731969–1979 9Abdelkrim El Hadrioui721992–2001 Romain Saïss722012– | Goleatzaileak JokalariaGolak 1Ahmed Faras36 2Salaheddine Bassir27 3Abdeljalil Hadda19 Hakim Ziyech19 5Marouane Chamakh18 Hassan Amcharrat18 7Abdeslam Laghrissi17 Youssef En-Nesyri17 9Youssef El-Arabi16 Youssouf Hadji16 |

## Euskal Herriko selekzioaren aurkako partidak

| Eguna | Estadioa | Etxekoa | Emaitza | Kanpokoa |
| 2000ko abenduaren 29a | San Mames (Bilbo) | Euskadi | 3-2 | Maroko |

## Kanpo estekak

* (Arabieraz)(Frantsesez) Webgune ofiziala
* Datuak: Q207337
* Multimedia: Morocco national association football team / Q207337
# Marokoko geografia

Marokoko geografiaren ezaugarri nagusiak ozeanoko kosta, erdialdeko mendiak eta basamortua dira, Afrikako iparraldearena.

## Mugak

Marokoren ekialde eta hego-ekialdean Aljeriarekin du muga (1.559 km), hegoaldean Mendebaldeko Sahararekin (443 km), mendebaldean Ozeano Atlantikoa eta iparraldean Mediterraneoa eta Espainiaren Zeuta (6 km) eta Melilla (10 km) autonomia hiriak.

## Mendiak

Rif mendiek Mediterraneo ertzeko eskualdean daude, ipar-mendebaletik ipar-ekialdera. Atlas mendiak estatuaren bizkarrezurra dira, hego-mendebaldetik ipar-ekialdera zeharkatuz. Mendi garaiena Jbel Toubkal da (4.167 m). Estatuaren hego-mendebaldearen gehiengoa Sahara basamortuak hartzen du eta, horregatik, eskualdea ez da emankorra ezta oso populatua ere. Biztanle gehienak Atlas mendien iparraldean bizi dira.

## Ibaiak

Marokok hainbat ibai ditu, oued edo wed izenekoak :
* Moulouya (600 km)
* Oum Errabiaa (600 km)
* Sebou (614 km)
* Bouregreg (240 km)

## Ikus, gainera

* Maroko

## Kanpo estekak

* Datuak: Q1977556
* Multimedia: Geography of Morocco / Q1977556
# Marokoko Protektoratua

Marokoko Protektoratua 1912an Afrikako herrialde hori banatu zuten bi kolonia izan daiteke:
* Marokoko Frantziar Protektoratua (1912-1956).
* Marokoko Espainiar Protektoratua (1913-1956).
# Marokoko errugbi selekzioa

Marokoko errugbi selekzioa Maroko herrialdea ordezkatzen duen errugbi selekzioa da.

## Palmaresa
### Munduko Errugbi Txapelketa

Ez du inoiz parte hartu.

### Afrikako Errugbi Kopa

* Txapelduna (2): 2003, 2005
* Txapeldun ordea (3): 2000, 2001, 2004

## Kanpo estekak

* Marokoko Errugbi Federazioaren webgunea (Ingelesez)
* Datuak: Q2733519
# Marokoko eskubaloi selekzio nazionala

Marokoko eskubaloi selekzio nazionala Nazioarteko Eskubaloi Federakuntzak edo Nazioarteko Olinpiar Batzordeak antolatutako nazioarteko txapelketetan Marokoko Eskubaloi Errege Federakuntza ordezkatzen duen marokoar nazionalitateko jokalariek osatutako taldea da. Egundaino, selekzio honen lorpenik handiena 2006ko Gizonezkoen Afrikako Eskubaloi Txapelketan lortutako 3. postua da.

## Historiala
### Olinpiar Jokoak

* 1936 - Ez zuen parte hartu
* 1972 - Ez zuen parte hartu
* 1976 - Ez zuen parte hartu
* 1980 - Ez zuen parte hartu
* 1984 - Ez zuen parte hartu
* 1988 - Ez zuen parte hartu
* 1992 - Ez zuen parte hartu
* 1996 - Ez zuen parte hartu
* 2000 - Ez zuen parte hartu
* 2004 - Ez zuen parte hartu
* 2008 - Ez zuen parte hartu

### Munduko Eskubaloi Txapelketa

* 1938 - Ez zuen parte hartu
* 1954 - Ez zuen parte hartu
* 1958 - Ez zuen parte hartu
* 1961 - Ez zuen parte hartu
* 1964 - Ez zuen parte hartu
* 1967 - Ez zuen parte hartu
* 1970 - Ez zuen parte hartu
* 1974 - Ez zuen parte hartu
* 1978 - Ez zuen parte hartu
* 1982 - Ez zuen parte hartu
* 1986 - Ez zuen parte hartu
* 1990 - Ez zuen parte hartu
* 1993 - Ez zuen parte hartu
* 1995 - 22.
* 1997 - 23.
* 1999 - 17.
* 2001 - 22.
* 2003 - 23.
* 2005 - Ez zuen parte hartu
* 2007 - 20.
* 2009 - Ez zuen parte hartu

### Afrikako Eskubaloi Txapelketa

* 1974 - Ez zuen parte hartu
* 1976 - Ez zuen parte hartu
* 1979 - Ez zuen parte hartu
* 1981 - Ez zuen parte hartu
* 1983 - Ez zuen parte hartu
* 1985 - Ez zuen parte hartu
* 1987 - Ez zuen parte hartu
* 1989 - 5.
* 1991 - 4.
* 1992 - 7.
* 1994 - 4.
* 1996 - 4.
* 1998 - 5.
* 2000 - 4.
* 2002 - 4.
* 2004 - 6.
* 2006 - Hirugarren
* 2008 - 8.

## Kanpo estekak

* Datuak: Q1851188
# Marokoko gerra

Espainiako historiografian, Marokoko gerra honakoak izan daitezke:
* Afrikako Gerra (1859-1860);
* Margalloren gerra (1893-1894);
* Melillako gerra (1909);
* Rifeko Gerra (1911-1927).
# Mia Khalifa

Mia Khalifa (arabieraz: ميا خليفة‎, Miyа̄ Ḵalīfah; jaiotza izena, Sarah Joe Chamoun; Beirut, Libano, 1993 -) libandar-estatubatuar komunikabideetako izarra eta aktore pornografiko ohia da. Libanon jaio eta hazi zen, baina 2001ean Ameriketako Estatu Batuetara bere familiarekin batera bizitzera joan zen. 2014ko urrian sexu-industrian sartu zen, eta Pornhub webgunean ikustaldi gehien izan zituen aktorea izan zen bi hilabetez. Bere ibilbidea polemika handiarekin hasi zen, hijab bat zuela hirukote bat grabatu baitzuen eszena baatean. Fama handia lortu bazuen ere unean, kritika ugari izan zituen figura erlijiosoen aldetik. 2015ean Khalifa bozkatu zuten Pornhubeko "Number 1 Porn Star" gisa. 2017an xHamster webgune pornografikoak adierazi zuen 2016an gehien bilatutako emakumezko aktorea izan zela. 2018an Pornhuben gehien bilatutako aktorea izan zen.
Helduentzako filmeetatik erretiratu eta gero sare sozialetako pertsonalitate gisa hasi zen, webcameko modelo gisa eta kirol esatari gisa.

## Erreferentziak

* ↑ (Ingelesez) Alhenawi, Laura Smith-Spark,Roba. (2015-01-07). «Songs and death threats for Lebanese American porn star Mia Khalifa» CNN (Noiz kontsultatua: 2024-01-29).
* ↑ (Ingelesez) Weisman, Carrie. (2015-01-15). «Why porn is exploding in the Middle East» Salon (Noiz kontsultatua: 2024-01-29).
* ↑ (Ingelesez) «Meet the world's most popular porn star - they're from Lebanon | indy100 | indy100» www.indy100.com (Noiz kontsultatua: 2024-01-29).
* ↑ (Ingelesez) «You Don't Know Mia Khalifa» www.playboy.com (Noiz kontsultatua: 2024-01-29).

## Kanpo estekak

* Datuak: Q18735049
# Mia Wasikowska

Mia Wasikowska (Canberra, Australia, 1989ko urriaren 25a) australiar aktorea da. Australiako All Saints telesailean egin zuen debuta 2004an. 2006an zineman debutatu zuen Suburban Mayhem filmean. HBOko In Treatment telesailean antzezteagatik egin zen ezaguna.
2010ean Tim Burtonen Alice in Wonderland filmean Alicerena egin zuen.

## Filmografia
### Filmak

| Urtea | Izenburua | Rola | Oharrak |
| 2006 | Suburban Mayhem | Lilya | |
| 2006 | Eve | Eve | Film laburra |
| 2007 | Lens Love Story | Neska | Film laburra |
| 2007 | Skin | Emma | Film laburra |
| 2007 | Cosette | Cosette | Film laburra |
| 2007 | September | Amelia Hamilton | |
| 2007 | Rogue | Sherry | |
| 2008 | I Love Sarah Jane | Sarah Jane | Film laburra |
| 2008 | Summer Breaks | Kara | Film laburra |
| 2008 | Defiance | Chaya Dziencielsky | |
| 2009 | That Evening Sun | Pamela Choat | |
| 2009 | Amelia | Elinor Smith | |
| 2010 | Alice in Wonderland | Alice Kingsleigh | |
| 2010 | The Kids Are All Right | Joni | |
| 2011 | Jane Eyre | Jane Eyre | |
| 2011 | Restless | Annabel Cotton | |
| 2011 | Albert Nobbs | Helen Dawes | |
| 2012 | Lawless | Bertha Minnix | |
| 2013 | The Turning | - | Zuzendaria; atala: Long, Clear View |
| 2013 | Stoker | India Stoker | |
| 2013 | Only Lovers Left Alive | Ava | |
| 2013 | Tracks | Robyn Davidson | |
| 2013 | The Double | Hannah | |
| 2014 | Maps to the Stars | Agatha Weiss | |
| 2014 | Madame Bovary | Emma Bovary | |
| 2015 | Oscar Wilde's The Nightingale and the Rose | The Nightingale (ahotsa) | Film laburra |
| 2015 | Crimson Peak | Edith Cushing | |
| 2015 | Madly | - | Zuzendaria eta gidoilaria |
| 2016 | Alice Through the Looking Glass | Alice Kingsleigh | |
| 2017 | The Man with the Iron Heart | Anna Novak | |
| 2018 | Damsel | Penelope | |
| 2018 | Piercing | Jackie | |
| 2019 | Judy and Punch | Judy | |
| 2019 | Blackbird | Anna | |
| 2020 | The Devil All the Time | Helen Hatton | |

### Telebista

| Urtea | Izenburua | Rola | Oharrak |
| 2004–05 | All Saints | Lily Watson | Atalak: "Out on a Limb" and "Sins of the Mothers" |
| 2008 | In Treatment | Sophie | 9 ataletan |

### Bideo-jokoak

| Urtea | Izenburua | Rola |
| 2010 | Alice in Wonderland | Alice Kingsleigh (ahotsa) |
| 2015 | Disney Infinity 3.0 | Alice Kingsleigh (ahotsa) |

## Kanpo estekak

* Datuak: Q228865
* Multimedia: Mia Wasikowska / Q228865
# Mia Yamamoto

Mia Frances Yamamoto (Poston, Arizona, Ameriketako Estatu Batuak, 1943a) estatubatuar kriminal defentsa abokatu eta giza eskubideen aldeko ekintzailea da.

## Bizitza

Yamamoto, Michael jaiotza izenaz, Postongo Birkokatze Zentroan jaio zen, Bigarren Mundu Gerra garaian Ameriketako Estatu Batuetan zeuden japoniar estatubatuarrentzako kontzentrazio esparruetako batean. Ama erizaina zuen, aita abokatua.
Kaliforniako Estatu Unibertsitatean graduatu zen 1966an. 1966 eta 1968 bitartean AEBtako armadaren infanteriaren 4. dibisioan zerbitzatu zuen.
Armada utzi ondoren Los Angelesko Kaliforniako Unibertsitatera joan zen eta bertan Asiako Pazifikoko Uharteetako Zuzenbide ikasle elkartea ingelesez: Asian Pacific Islander Law student association sortu zuen.
1984an bere zuzenbide bulegoa ireki zuen. Gizonetik emakumerako trantsizioa egin zuen, bere genero-nortasunarekin bat eginez.
2015eko irailaren 2an Kimberlee Tellez hartu zuen emaztetzat.
* Datuak: Q30069848
# Mia Mottley

Mia Amor Mottley (1965eko urriaren 1a) Barbadosko politikaria da, Barbadoseko Alderdi Laboristako presidentea (BLP) eta lehen ministroa 2018ko maiatzetik. Kargua betetzen duen lehen emakumea da.

## Ibilbidea

Saint Michael North Easteko barrutiko parlamentuko kide izan da Mottley 1994az geroztik. 1994tik 2008ra, ministroen segida bat bete zuen, Barbadosko fiskal nagusiaren kargua barne, eta hala izendatutako lehen emakumea izan zen. Elkarrizketa Interamerikarreko kidea ere bada.
Oposizioko buru izan zen bi aldiz Barbadosko Batzarreko Ganberan: lehenik 2008tik 2010era, eta gero 2013tik 2018ra. 2018an, Mottley buru zuen BLPk garaipen historikoa irabazi zuen maiatzaren 24ko hauteskunde orokorretan, ganberan 30 eserleku ziurtatuz. Balentria hori lortu zuen lehen alderdia izan zen, eta, gainera, herritarren botoaren % 74,6 irabazi zuen; alderdi batek hauteskundeetan lortutako ehunekorik handiena.
Mottley errepublikar sutsua da. Bere agintaldian betetako helburuetako bat da Commonwealtheko monarkiarekin haustea. 2021eko azaroan errepublika parlamentario bat aldarrikatu zen, Barbadosen independentziatik 55 urte betetzen zirenean, iragan koloniala atzean utzi eta Barbadosek estatuburu bat izateko, Elizabeth II.a Erresuma Batukoaren ordez.

## Erreferentziak

* ↑ Barbados elects Mia Mottley as first woman PM. BBC News, 25 May 2018
* ↑ Inter-American Dialogue | Mia Amor Mottely. .
* ↑ Barbados General Election Results 2018. .
* ↑ Sharman. Barbados to remove Queen Elizabeth II as head of state and declare republic. .

## Kanpo estekak

* Datuak: Q6827147
* Multimedia: Mia Mottley / Q6827147